Be Jomotho Chieng’ Nobed Mangima Kendo?
Didwok ni . . .
ee?
ooyo?
koso samoro?
DWOKO MA MUMA CHIWO
“Nobedie chier.”
BE WANYALO BEDO GADIER KUOM GIK MA MUMA PUONJO?
Ee, nikech weche kaka maluwogi:
Nyasaye e Jachwech. Muma wacho ni Jehova e “soko mar ngima.” (Zaburi 36:9; Tich Joote 17:24, 25) Ka Jehova ema nochiwo ngima, be chiero jomotho nyalo tame adier?
Nitie joma Nyasaye nochiero e kinde mokalo. Muma wacho ni nitie ji aboro ma nochier mi odak e piny kendo. Moko ne gin joma tindo, jomoti, chwo, kod mon. Moko kuomgi ne otho kuom kinde machuok; achiel to ne oriyo e liel kuom ndalo ang’wen te!
—Johana 11:39-44.
Nyasaye nigi siso mar chiero ji kendo. Jehova osin gi tho; oneno tho kaka jasigu. (1 Jo Korintho 15:26) Orito ahinya kinde ma obiro chieroe ji. Kuom adier, obiro tieko tho chuth. Ogombo ahinya neno jotichne ma nosetho ka odak e piny kendo.
—Ayub 14:14, 15.
KAKA WACHNO NYALO KONYI
Ng’eyo wachno nyalo hoyi sama osiepni kata watni moro otho.
Onyalo miyo kik iluor tho ahinya.
Onyalo miyo ibed gi geno madier ni osiepeni gi wedeni mosetho chieng’ moro nobed mangima kendo.
TEM ANE DWOKO PENJONI
Ang’o momiyo wabedo moti kendo watho?
Ne ane dwoko ma Muma chiwo e ndiko mag CHAKRUOK 3:17-19 kod JO RUMI 5:12.
luo_Latn luo_Latn som_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn lus_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn